Soya bean

Soya bean, jiske soybean ke naam se bhi jaana jaae hae, ek paudha hae jiske fal ke "bean" bolaa jaae hae, East Asia se aae hae. Soya bean ke khaawa jaae sake hae , nai to isse tel, sauce, duudh, aanta aur tofu banaawa jaae hae. Soya bean se banaa khaana me jaada protein rahe hae.

Soya bean ke paudha, 20 centimetres se lae ke 2 metres talak uuncha rahe hae aur ii khaali ek saal talak jinda rahe hae.

Soya bean ke tel me oleic acid bhi rahe hae jisse kirwaa ke bhagaae waala spray ke banaawa jaae hae. Soya bean se iidhan (fuel) bhi bane hae. Soya bean ke ferment kar ke natto, ek Japanese traditional khaana, bhi bane hae.

Itihaas
Soya bean East Asia ke ek khass fasal rahaa, jab insaan likhe ke suruu kare rahin, se pahile.Shurtleff, William; Aoyagi, Akiko. 2013. History of Whole Dry Soybeans, Used as Beans, or Ground, Mashed or Flaked (240 BCE to 2013). Lafayette, California. 950 pp. Soya bean ke rakam ke ek legume, Glycine soja, central China ke native hae. Soybean". Encyclopædia Britannica. June 19, 2025. Retrieved July 5, 2025. Genetics ke adhyan ii dekhawe hae ki soya bean ke kheti north-central China ke 6,000 se 9,000 saal pahile suruu karaa gais rahaa. Japan me soya bean ke khti 5000 aur 3000BC ke biich me suruu bhais rahaa aur Korea me 1000BC me.Lee GA, Crawford GW, Liu L, et al. (November 4, 2011). "Archaeological Soybean (Glycine max) in East Asia: Does Size Matter?". PLOS ONE. 6 (11): e26720. Bibcode:2011PLoSO...626720L. doi:10.1371/journal.pone.0026720. PMC 3208558. PMID 22073186. Pahila soya bean jiske kheti se produce kara gais rahaa ke ke Korea me, Mumun-jamaana ke Daundong jagha me milaa hae.Lee GA, Crawford GW, Liu L, et al. (November 4, 2011). "Archaeological Soybean (Glycine max) in East Asia: Does Size Matter?". PLOS ONE. 6 (11): e26720. Bibcode:2011PLoSO...626720L. doi:10.1371/journal.pone.0026720. PMC 3208558. PMID 22073186.Stark MT (April 15, 2008). Archaeology of Asia. John Wiley & Sons. p. 81. ISBN 978-1-4051-5303-4. Retrieved April 18, 2017. Soya bean ke Java me 13th century me pahila dafe boya gais rahaa. 17th century me trade se soyabean Far East aur India pahuch gais rahaa. 18th century talak soya bean China se Americas aur Europe talak fael gais rahaa.

References

vibhag:S
vibhag:Khaana